**VABILO NA STROKOVNO KONFERENCO  
»AKTIVNO IN ZDRAVO STARANJE ZAPOSLENIH – PRILOŽNOST ZA GOSPODARSTVO«**

Spoštovani,

vljudno vas vabimo na strokovno konferenco, ki bo

**v sredo, 29. maja 2019, od 9. do 14. ure**

**v Hotelu City, Maribor, Ulica kneza Koclja 22.**

**Pokroviteljica projekta je mag. Ksenija Klampfer,   
ministrica za delo, družino, socialne zadeve in enake možnosti.**

Konferenca bo potekala v okviru projekta»Razvoj celovitega poslovnega modela za delodajalce za aktivno in zdravo staranje zaposlenih (POLET)«, ki ga sofinancirata Republika Slovenija in Evropska unija iz Evropskega socialnega sklada.

Na konferenci bomo govorili o zakonodajni ureditvi podaljševanja delovne aktivnosti zaposlenih, o aktualnih ugotovitvah Inšpektorata za delo v povezavi z delom starejših zaposlenih ter predstavili primere dobrih praks v Sloveniji in tujini.

Konferenca je namenjena delodajalcem, managerjem, kadrovskim delavcem, predstavnikom strokovne javnosti, pa tudi vsem ostalim, ki jih tema zanima in so tako ali drugače dejavni na tem področju.

**Udeležba na konferenci je na osnovi predhodne prijave brezplačna.**

Prijave sprejemamo **do 24. 5. 2019, prijavite se** na spletni strani: [www.stajerskagz.si](http://www.stajerskagz.si).

V primeru vprašanj pokličite na telefon 02 220 87 25.

Veselimo se srečanja z vami!

Jože Smole, l.r. mag. Aleksandra Podgornik,l.r. mag. Sonja Šmuc, l.r. Danijel Lamperger,l.r.  
generalni sekretar ZDS direktorica ŠGZ direktorica GZS direktor OZS